Lindås kommune

**Lindås** er ein tidlegare norsk kommune i Nordhordland i gamle Hordaland fylke. Lindås vart eigen heradskommune frå 1838 i samsvar med formannskapslovene av 1837. 
Kommunen grensa etter 1964 mot Masfjorden og Modalen i nord og mot Austrheim og Radøy i vest. Andre nabokommunar var det ikkje landgrense mot, men over fjordar eller tronge sund var Lindås omgjeven av kommunane Gulen i nord, Vaksdal og Osterøy i aust, Bergen i sør, og Meland i vest. 1. januar vart Lindås slått saman med Radøy og Meland til Alver kommune.

### Lokalaviser
Lokalaviser som dekkjer kommunen er *[[Strilen]]* og *[[Avisa Nordhordland|Nordhordland]]*. Regionavisane Bergens Tidende og Bergensavisen har noko stoff frå kommunen.

## Kultur
Lyngheisenteret på Lygra er eit kulturlandskapsmuseum for Nordhordland og lyngheiområdet langs kysten av Vestlandet. Senteret er etablert som eit resultat av Lindåsprosjektets arbeid i 1970-åra då lyngheikulturen blei dokumentert.

### Tusenårsstad
Kommunen sin tusenårsstad er Kongshaugen på Seim, som også vert kalla Håkonshaugen.

## Politikk
I perioden 2015-2019 var Astrid Aarhus Byrknes ordførar i Lindås kommune. Ho representerer Kristeleg Folkeparti. Varaordførar var Nina Bognøy frå Arbeiderpartiet. Tredje største parti i Lindås kommune var Framstegspartiet, leia av Bjarte Vatnøy. Dei minste partia i Lindås kommune var Rødt, MDG og Sosialistisk Venstreparti.

## Idrett og aktivitet
Lindås Idrettsråd (LIR) sin primære oppgåve er å vere bindeledd mellom idretten og kommunen, og arbeide for best moglege vilkår for idretten i Lindås kommune. Rådet er eit felles organ for all idrett organisert i Norges idrettsforbund og olympiske og paralympiske komité (NIF), og idrettslag med medlemskap i NIF blir automatisk medlem i LIR. LIR blei oppretta i 1996, og har hausten 2012 over 3000 aktive medlemar i 16 medlemslag med over 20 særidrettar. Rådet har eit styre med 6 medlemar, vedtekter godkjent av NIF, og ein handlingsplan med mål og tiltak. Arbeidsoppgåver i seinare tid har i hovudsak vore: 
*fordeling av lokale aktivitetsmidler (LAM)
*uttaling til kommunen på vegner av idrettslaga om prioriteringar av aktivitetar, anlegg og kulturmidlar
*dokumentasjon/àjourhald av anleggsoversikter
*utdeling av idrettsstipend
*delta i utvikling av idrettspolitiske handlingsplanar

Idrettslag: IL Alvidra - Eikanger Idrettslag - FIL AKS-77 - Knarvik IL - Lindås Idrettslag - Nordhordland Ballklubb (NBK) - Seim IL - Seim Sportsskytterlag - Nordhordland Skiklubb - Nordhordland Dykkerklubb - Nordhordland Skeiseklubb - Nordhordland Karateklubb - Nordhordland Hestesportklubb - Holy Riders MC Racing - Nordhordland Sykkelklubb - Nordhordland Flyklubb
 
IL Alvidra, Knarvik IL og Seim IL har inngått samarbeid om friidrett i FIL AKS-77. AKS-77 har sidan 1983 arrangert Knarvikmila.
NBK har eit samarbeid innan fotball i høgare årsklassar mellom Alvidra, Knarvik og Seim, medan dei lokale idrettslaga har eigne lag i yngre årsklassar.

Lindås Skytterlag, fotballgruppa, handballgruppa og trimkarusellen er noko av idretten i nordre del av kommunen.

Lindås IL har planer om å byggje både svømmebasseng, bowlinghall, garderober, tribuner og kunstgress på grusbanen sin. Både Nordhordlandshallen i Knarvik og den nye flotte Lindåshallen er praktbygg som heile kommunen har stor glede og nytte av.

## Kjende personar frå Lindås
* Olav Hodne, misjonsprest Dr. theol for Den norske Santalmisjon
* Ivar Medaas, visesongar, musikar, revyskodespelar
* Aslaug Låstad Lygre, lyrikar
* Erlend Sellevold, musikar i Ralph Myerz And The Jack Herren Band

## Kjelder

## Bakgrunnsstoff
* Lindås kommune